Η **NordVPN** είναι πάροχος υπηρεσιών ιδιωτικού εικονικού δικτύου (VPN). Διαθέτει εφαρμογές για υπολογιστή για Windows, MacOS και Linux, εφαρμογές κινητών για Android και iOS καθώς και μία εφαρμογή για AndroidTV. Διατίθενται χειροκίνητες ρυθμίσεις για ασύρματα ρούτερ, συσκευές NAS και άλλες πλατφόρμες 

Η NordVPN έχει την έδρα της στον Παναμά, καθώς η χώρα αυτή δεν έχει θεσπίσει νόμους διατήρησης δεδομένων και δε συμμετέχει στις συμμαχίες Five Eyes και Fourteen Eyes.

Ιστορικό
--------

Η NordVPN ιδρύθηκε το 2012 από "τέσσερις παιδικούς φίλους", όπως αναγράφεται στην ιστοσελίδα της. Στα τέλη Μαΐου του 2016, παρουσίασε μία εφαρμογή Android, την οποία ακολούθησε μία εφαρμογή iOS τον Ιούνιο του ίδιου έτους. Τον Οκτώβριο του 2017, εξέδωσε μία επέκταση περιηγητή για το Google Chrome. Tον Ιούνιο του 2018, η υπηρεσία κυκλοφόρησε μία εφαρμογή για Android TV. Ως τον Οκτώβριο του 2019, η NordVPΝ λειτουργούσε περισσότερους από 5200 servers σε 62 χώρες.

Τον Μάρτιο του 2019, αναφέρεται πως η NordVPN έλαβε μια επίσημη οδηγία από τις Ρωσικές Αρχές, να συμμετάσχει σε ένα κρατικό μητρώο απαγορευμένων ιστοσελίδων, που θα απέτρεπε τους Ρώσους χρήστες της NordVPN από το να παρακάμπτουν την Ρωσική κρατική λογοκρισία. Σύμφωνα με πληροφορίες η NordVPN έλαβε έναν μήνα διορία να συμμορφωθεί, αλλιώς θα αντιμετώπιζε αποκλεισμό από τις Ρωσικές Αρχές. Ο πάροχος αρνήθηκε να συμμορφωθεί με το αίτημα και έκλεισε τους Ρωσικούς διακομιστές του την 1η Απριλίου. Ως αποτέλεσμα, η NordVPN εξακολουθεί να λειτουργεί στη Ρωσία, αλλά οι Ρώσοι χρήστες της δεν έχουν πρόσβαση στους τοπικούς server.

Το Σεπτέμβριο του 2019, η NordVPN ανακοίνωσε μια λύση VPN για εταιρείες, που ονομάζεται NordVPN Teams. Στόχος της είναι οι μικρές και μεσαίες επιχειρήσεις, ομάδες που δουλεύουν εξ' αποστάσεως και ελεύθεροι επαγγελματίες που πρέπει να έχουν πρόσβαση στο υλικό εργασίας με ασφάλεια.

Το Δεκέμβριο του 2019, η NordVPN έγινε ένα από τα πέντε ιδρυτικά μέλη της νεοσυσταθείσας "Πρωτοβουλίας Εμπιστοσύνης VPN", που υπόσχεται να προωθήσει την διαδικτυακή ασφάλεια, καθώς και περισσότερη αυτορρύθμιση και διαφάνεια στον χώρο.

Χαρακτηριστικά
--------------

Η NordVPN δρομολογεί όλα τα δεδομένα των χρηστών μέσω ενός απομακρυσμένου server που διαχειρίζεται η υπηρεσία, αποκρύπτοντας έτσι τις διευθύνσεις IP τους και κρυπτογραφώντας όλα τα εισερχόμενα και εξερχόμενα δεδομένα. Για την κρυπτογράφηση, η NordVPN χρησιμοποιεί τις τεχνολογίες OpenVPN και Internet Key Exchange v2/IPsec στις εφαρμογές της. Εκτός από τους VPN servers γενικής χρήσης, ο πάροχος προσφέρει και διακομιστές για εξειδικευμένους σκοπούς, όπως κοινή χρήση P2P, διπλή κρυπτογράφηση και σύνδεση στο δίκτυο ανωνυμίας Tor.

Κάποτε η NordVPN χρησιμοποιούσε συνδέσεις L2TP/IPSec και Point-to-Point Tunneling Protocol (PPTP) για τα δρομολογητές, αλλά αυτές αργότερα αφαιρέθηκαν καθώς θεωρήθηκαν ξεπερασμένες και μη ασφαλείς.

Η NordVPN έχει εφαρμογές υπολογιστών για Windows, macOS και Linux, καθώς και εφαρμογές κινητών για Android και iOS και εφαρμογές Android TV. Οι εγγεγραμμένοι χρήστες έχουν επίσης πρόσβαση σε κρυπτογραφημένες επεκτάσεις διακομιστή μεσολάβησης για τα προγράμματα περιήγησης Chrome και Firefox. Οι συνδρομητές μπορούν να συνδέσουν ως και 6 συσκευές ταυτόχρονα.

Το Νοέμβριο του 2018, η NordVPN ισχυρίστηκε ότι η πολιτική της περί μη ύπαρξης καταγραφής ιστορικού επαληθεύτηκε μέσω ελέγχου από την PricewaterhouseCoopers AG.

Τον Ιούλιο του 2019, η NordVPN κυκλοφόρησε το NordLynx, ένα νέο εργαλείο VPN βασισμένο στο πειραματικό πρωτόκολλο WireGuard, το οποίο στοχεύει σε καλύτερη απόδοση από  τα πρωτόκολλα σήραγγας IPsec και OpenVPN. Το NordLynx είναι διαθέσιμο σε χρήστες Linux και, σύμφωνα με δοκιμές που έγιναν από την Wired UK, προκαλεί "αυξήσεις ταχύτητας εκατοντάδων MB/s, υπό ορισμένες συνθήκες."

Τον Aπρίλο του 2020, η NordVPN ανακοίνωσε τη σταδιακή διάθεση του πρωτοκόλλου NordLynx με βάση το WireGuard σε όλες τις πλατφόρμες της. Πριν από την ευρύτερη εφαρμογή προηγήθηκαν συνολικά 256,886 δοκιμές, οι οποίες περιελάμβαναν 47 εικονικές μηχανές σε εννέα διαφορετικούς παρόχους, σε 19 πόλεις και οκτώ χώρες. Οι δοκιμές έδειξαν υψηλότερες μέσες ταχύτητες κατεβάσματος και ανεβάσματος σε σχέση, τόσο με το OpenVPN, όσο και με το IKEv2.

Αποδοχή
-------

Τον Φεβρουάριο του 2019, το PC Magazine εξέδωσε μια κριτική η οποία εκθείαζε τη NordVPN για τα πολύ ισχυρά χαρακτηριστικά ασφαλείας της και το "τεράστιο δίκτυο διακομιστών", αν και η τιμή της σημειώθηκε ως ακριβή. Η κριτική της CNET το Μάρτιο του 2019, σημείωσε θετικά τις έξι ταυτόχρονες συνδέσεις του NordVPN και τις αποκλειστικές επιλογές IP. Σε μια θετική κριτική που δημοσιεύτηκε στο Tom’s Guide τον Οκτώβριο του 2019, το συμπέρασμα του αξιολογητή ήταν ότι "το NordVPN είναι προσιτό και προσφέρει όλες τις δυνατότητες που θα βρει κατάλληλες ακόμη και η σκληροπυρηνική ελίτ των VPN." Ο αξιολογητής σημείωσε ακόμα ότι οι όροι της υπηρεσίας δεν αναφέρουν κάποια χώρα δικαιοδοσίας, γράφοντας ότι η εταιρεία θα μπορούσε να είναι πιο διαφανής σε θέματα σχετικά με την ιδιοκτησία της. Η εταιρεία έχει έκτοτε ανανεώσει τους Όρους της, αναφέροντας ρητά τον Παναμά ως χώρα δικαιοδοσίας της. Το TechRadar πρότεινε τη NordVPN για την παράκαμψη της διαδικτυακής λογοκρισίας σε κρατικό επίπεδο, συμπεριλαμβάνοντας μέχρι και το «Great Firewall» στην Κίνα.

Παραπομπές
----------

1. ↑  Schofield, Jack (2016-11-24). «How can I protect myself from government snoopers?» (στα αγγλικά). *The Guardian*. ISSN 0261-3077.. Ανακτήθηκε στις 2020-12-29.
2. ↑  «NordVPN Launches Android TV App». *Lifehacker Australia* (στα Αγγλικά). 18 Ιουνίου 2018. Ανακτήθηκε στις 29 Δεκεμβρίου 2020.
3. ↑  Tiwari, Aditya (29 Οκτωβρίου 2017). «NordVPN In-Depth Review: A Reliable VPN For Security And Performance». *Fossbytes* (στα Αγγλικά). Ανακτήθηκε στις 29 Δεκεμβρίου 2020.
4. ↑  Gewirtz, David. «Inside a VPN service: How NordVPN conducts the business of Internet privacy». *ZDNet* (στα Αγγλικά). Ανακτήθηκε στις 29 Δεκεμβρίου 2020.
5. ↑  Br· July 1, on Vigliarolo in Mobility on· 2016· Pst, 5:59 Am. «NordVPN offers powerful mobile VPN service and app, but there's Wi-Fi gotcha». *TechRepublic* (στα Αγγλικά). Ανακτήθηκε στις 29 Δεκεμβρίου 2020.
6. ↑  «NordVPN Launches Extension For Google Chrome Browser». *Android Headlines* (στα Αγγλικά). 3 Οκτωβρίου 2017. Ανακτήθηκε στις 29 Δεκεμβρίου 2020.
7. ↑  «NordVPN Is Now Available On Android TV». *Android Headlines* (στα Αγγλικά). 19 Ιουνίου 2018. Ανακτήθηκε στις 29 Δεκεμβρίου 2020.
8. ↑  «NordVPN Review». *PCMAG* (στα Αγγλικά). Ανακτήθηκε στις 29 Δεκεμβρίου 2020.
9. ↑  Reuters (29 Μαρτίου 2019). «Russia Threatens to Block Popular VPN Services to Prevent Website Access». *The Moscow Times* (στα Αγγλικά). Ανακτήθηκε στις 29 Δεκεμβρίου 2020.
10. ↑  «Russian VPN Ban – Can VPNs Be Fully & Completely Blocked in Russia?». *www.technadu.com* (στα Αγγλικά). Ανακτήθηκε στις 29 Δεκεμβρίου 2020.
11. ↑  September 2019, Anthony Spadafora 12. «NordVPN Teams is a VPN solution for businesses». *TechRadar* (στα Αγγλικά). Ανακτήθηκε στις 29 Δεκεμβρίου 2020.
12. ↑  «Industry-Leading i2Coalition Launches 'VPN Trust Initiative' | TechNadu». *www.technadu.com* (στα Αγγλικά). Ανακτήθηκε στις 29 Δεκεμβρίου 2020.
13. ↑  «Can a New Alliance Help VPN Companies Prove Themselves Trustworthy?». *PCMAG* (στα Αγγλικά). Ανακτήθηκε στις 29 Δεκεμβρίου 2020.
14. ↑  McCue, T. J. «How Does A VPN Work?». *Forbes* (στα Αγγλικά). Ανακτήθηκε στις 29 Δεκεμβρίου 2020.
15. ↑  July 2018, Desire Athow 26. «How to choose a security protocol in the NordVPN Windows and Android apps». *TechRadar* (στα Αγγλικά). Ανακτήθηκε στις 29 Δεκεμβρίου 2020.
16. ↑  Hodge, Rae. «NordVPN review: An encryption powerhouse with the biggest VPN bang for your buck». *CNET* (στα Αγγλικά). Ανακτήθηκε στις 29 Δεκεμβρίου 2020.
17. ↑  «The VPN Industry Is on the Cusp of a Major Breakthrough». *PCMAG* (στα Αγγλικά). Ανακτήθηκε στις 29 Δεκεμβρίου 2020.
18. ↑  Preneel, Bart· Vercauteren, Frederik (11 Ιουνίου 2018). *Applied Cryptography and Network Security: 16th International Conference, ACNS 2018, Leuven, Belgium, July 2-4, 2018, Proceedings*. Springer. ISBN 978-3-319-93387-0.
19. ↑  «NordVPN Launches NordLynx "WireGuard" on All Its Platforms | TechNadu». *www.technadu.com* (στα Αγγλικά). Ανακτήθηκε στις 29 Δεκεμβρίου 2020.
20. ↑  Hodge, Rae. «These are your best, most secure VPN options». *CNET* (στα Αγγλικά). Ανακτήθηκε στις 29 Δεκεμβρίου 2020.
21. ↑  «NordVPN Review: Easy But Slow». *web.archive.org*. 14 Απριλίου 2018. Αρχειοθετήθηκε από το πρωτότυπο στις 14 Απριλίου 2018. Ανακτήθηκε στις 29 Δεκεμβρίου 2020. CS1 maint: Unfit url (link)
22. ↑  December 2020, Adam Marshall 21. «The best VPN for China 2021». *TechRadar* (στα Αγγλικά). Ανακτήθηκε στις 29 Δεκεμβρίου 2020.